Notum sit tam presentibus quam futuris, quod universum capitulum Sanctę Marię Belnensis ecclesię recepit dominum Ansericum Montis Regalis et Sibillam, ejus uxorem, et tam eorum predecessores quam successores in omnibus bonis spiritualibus quę in eadem ecclesia in presenti fiunt et amodo fient, constituentes anniversarium domini Anserici et ejus uxoris Sybille, annuatim, sicut canonici unius celebrari assignaverunt etiam ibidem unum sacerdotem ad altare Sancti Johannis Baptistę, qui omnibus diebus, quandiu ecclesia predicta manebit, pro salute corporum et animarum ejusdem A. et uxoris ejus S. et aliorum predictorum celebrabit. Pro hoc autem beneficio prefatus A. contulit eidem ecclesię duas partes decimę Sanctę Marię Blanchę quas possidebat, laudantibus uxore sua Sibilla et filiis ejus. Ut autem res gesta perpetuis temporibus firma consistat presens carta sigillis domini A. et Cisterciensis atque Belnensis ecclesię post decessum ipsius A. missa defunctorum celebrabunt. Testes sunt Johannes, dominus de Arceis; dominus Rainerius de Chasteluz; dominus Hugo de Chasuil; Durannus, Cisterc. celerarius. Actum est hoc anno Verbi incarnati millesimo centesimo octogesimo nono, apud Muressault.